කෙසේ හෝ තුවක්කුවක් අතට ගත් පසු සුර්මාවරුනට තවත් ආදායම් මාර්ග උපදී. ඒ දඩයමය. මහා වන මැද වෙසෙන සිංහයන් මරා උන්ගේ සම් ද ඇතුන් මරා උන්ගේ දළ ද ජිරාෆයන් මරා උන්ගේ සම් ද රැස් කර විකිණීමට ඔවුහු අද පුරුදු වී සිටිති. අද සුර්මාවරු බේබද්දන් බවට ද පත්ව සිටිති. කැලේ කොළේ තිබෙන පළතුරු ආදියෙන් පෙරා ගන්නා මත්වතුර පානය කර වෙරි මරගාතයේ හැසිරීම අද සුර්මා ගෝත්‍රයේ බහුල දසුනකි. වෙන එකක් තබා මොවුහු ළඟම නගරය වන කිබිස් හි පාරවල්වල ද බීමතින් හැසිරෙති. ඒ මදිවාට අතේ ගිනි අවියක් ද තිබේ. වෙරි මරගාතයෙන් කාට හෝ වෙඩිල්ලක් තැබුවොත් ? මේ තත්ත්වය අද බරපතළ ප්‍රශ්නයක් බවට පත්ව තිබේ.
මත්වතුර පෙරාගන්නේ මොනවයෙන්ද?
පළතුරු ආදියෙන්